[image: ]                     		   บันทึกข้อความ
ส่วนราชการ    สำนักงานปลัด  องค์การบริหารส่วนตำบลปุโละปุโย  โทร./โทรสาร 0 -73330-821
ที่ ปน. 77501/	081	                                วันที่  20  มีนาคม  ๒๕63  
เรื่อง   รายงานการวิเคราะห์ความเสี่ยงเกี่ยวกับการปฏิบัติงานที่อาจเกิดการทุจริต ประจำปีงบประมาณ  
         พ.ศ.2563

เรียน   นายกองค์การบริหารส่วนตำบลปุโละปุโย

1. เรื่องเดิม
		ด้วยคณะรัฐมนตรี มีมติเมื่อวันที่ 5 มกราคม 2559 ให้หน่วยงานเข้าร่วมการประเมินคุณธรรมและความโปร่งใสในการดำเนินงานของหน่วยงานภาครัฐ (Imtegrity  and Transparency 
Assessment : ITA) ซึ่งเป็นเกณฑ์การประเมินที่ต้องการให้หน่วยงานของรัฐยกระดับการดำเนินงานของหน่วย โดยมีการประเมินในด้านการต่อต้านการทุจริตในองค์กรเกี่ยวกับการดำเนินงาน เรื่องผลประโยชน์ทับซ้อนของหน่วยงาน โดยมีการประเมินหลักฐานเชิงประจักษ์ ให้มีการดำเนินการวิเคราะห์ความเสี่ยงเกี่ยวกับการปฏิบัติงานตรวจสอบได้ การแก้ไขปัญหาการกระทำผิดวินัยของเจ้าหน้าที่รัฐที่เป็นปัญหาสำคัญและพบบ่อย นอกจากนี้ ยังนำความเสี่ยงเกี่ยวกับการปฏิบีติงานที่อาจเกิดผลประโยชน์ทับซ้อนที่ได้นี้มากำหนดเป็นคู่มือป้องกันผลประโยชน์ทับซ้อนขององค์การบริหารส่วนตำบลปุโละปุโย เพื่อเป็นแนวทางและยึดถือปฏิบัติได้

2. ข้อเท็จจริง
องค์การบริหารส่วนตำบลปุโละปุโย  ได้ดำเนินการป้องกันวิเคราะห์ความเสี่ยงเกี่ยวกับการปฏิบัติงานที่อาจเกิดการทุจริต ประจำปี งบประมาณ  พ.ศ.2563  ดังนี้
2.1 การสร้างจิตสำนึกและปลูกฝังให้บุคลากรมีคุณธรรมจริยธรรมไม่กระทำการทุจริตและประพฤติมิชอบ ได้มีการประกาศแสดงเจตจำนงสุจริต เสริมสร้างคุณธรรม และความโปร่งใสในการบริหารงานโดยนายกองค์การบริหารส่วนตำบลปุโละปุโย  ได้ประกาศเจตจำนงว่าจะเป็นแบบอย่างที่ดีในการเสริมสร้างคุณธรรม และความโปร่างใส ปราศจากการทุจริต เพื่อเสริมสร้างคุณธรรม จริยธรรมและความโปร่งใส ในการบริหารงานขององค์การบริหารส่วนตำบลปุโละปุโย  และให้คำมั่นที่จะนำพาคณะผู้บริหาร สมาชิกสภาท้องถิ่น พนักงานส่วนตำบล  พนักงานจ้างและบุคลากรในสังกัดองค์การบริหารส่วนตำบลปุโละปุโยทุกคน ให้ปฏิบัติราชการด้วยความซื่อสัตย์ สุจริต ยุติธรรม ควบคู่กับการบริหารจัดการบริหารจัดการที่มีประสิทธิภาพ และร่วมมือและอำนวยความสะดวกแก่ประชาชน
2.2 กฎระเบียบและแนวปฏิบัติเกี่ยวกับการจัดซื้อจัดจ้าง  การเงินและบัญชี โดยที่ในปัจจุบันกฎระเบียบและข้อบังคับต่าง ๆ ที่เกี่ยวข้องกับการเบิกจ่ายเงิน การจัดซื้อจัดจ้าง มีการปรับปรุงเปลี่ยนแปลงตามนโยบาย ทำให้บุคลากรผู้ปฏิบัติงานขาดความรู้ความเข้าใจในเรื่องดังกล่าว ซึ่งอาจทำให้เกิดข้อผิดพลาดในการปฏิบัติงานได้ จึงได้จัดส่งเจ้าหน้าที่เกี่ยวกับการจัดซื้อจัดจ้าง การเงินและบัญชี เข้ารับการอบรมเพื่อลดข้อผิดพลาดจากการปฏิบัติงาน และลดโอกาสที่มีความขัดแย้งในเรื่องผลประโยชน์ทับซ้อนได้

2.3 การประเมินคุณธรรมและความโปร่งใสในการดำเนินงานของหน่วยงานภาครัฐ  เพื่อให้บุคลากรในสังกัดองค์การบริหารส่วนตำบลปุโละปุโย ได้เข้าใจเกี่ยวกับเกณฑ์การประเมินและการยกระดับการทำงาน รวมทั้งเตรียมเอกสารหลักฐานประกอบการประเมินให้สอดคล้องกับหลักเกณฑ์ จึงได้จัดส่งเจ้าหน้าที่ที่เกี่ยวข้องเข้าร่วมประชุมซักซ้อมทำความเข้าใจเรื่องดังกล่าว
2.4 การวิเคราะห์ความเสี่ยงเกี่ยวกับการปฏิบัติงานที่อาจเกิดผลประโยชน์ทับ
	2.4.1 การให้ความรู้ในรูปแบบต่าง ๆ ดังนี้
		- การจัดทำคู่มือ ได้ทำคู่มือการพัฒนาส่งเสริมการปฏิบัติตามมาตรฐานทางจริยธรรม การบริหารจัดการผลประโยชน์ทับซ้อน เพื่อสร้างความเข้าใจแก่บุคลากรและให้หลีกเสี่ยงการกระทำที่เข้าข่ายผลประโยชน์ทับซ้อน โดยมีสาระสำคัญเกี่ยวกับแนวคิด/ความหมายของผลประโยชน์ทับซ้อนและสาระเกี่ยวกับประเภทหรือรูปแบบที่เข้าข่ายผลประโยชน์ทับซ้อน และกรณีตัวอย่างการทุจริตในรูปแบบต่างๆ				- การจัดการความรู้ โดยการนำคู่มือดังกล่าวถ่ายทอดผ่านกระบวนการแลกเปลี่ยนการเรียนรู้ในประชุมประจำเดือน และเผยแพร่ในเว๊บไซต์ขององค์การบริหารส่วนตำบลปุโละปุโย  
	2.4.2 การดำเนินการวิเคราะห์ความเสี่ยงเกี่ยวกับการปฏิบัติงานที่อาจเกิดประโยชน์ทับซ้อน จากการวิเคราะห์ความเสี่ยงสามารถจำแนกระดับความเสี่ยงออกเป็น 4 ระดับ สูงมาก สูง ปานกลาง ต่ำ และสามารถสรุปข้อมูลการวิเคราะห์ความเสี่ยงเกี่ยวกับการปฏิบัติงานที่อาจเกิดประโยชน์ทับซ้อนขององค์การบริหารส่วนตำบลปุโละปุโย ได้ ดังนี้
การวิเคราะห์ความเสี่ยงผลประโยชน์ทับซ้อน 

	ประเด็น
ผ ผลประโยชน์ทับซ้อน
	มีการทับซ้อนอย่างไร
	โอกาสเกิดการทุจริต (1/4)
	ระดับของ
ผลกระทบ (1-4)
	มาตรการป้องกันความเสี่ยงผลประโยชน์ทับซ้อน

	การจัดซื้อจัดจ้าง
	หัวหน้า/จนท. พัสดุเลือกซื้อร้านที่ตนเองสนิทหรือเป็นญาติหรือร้านที่ตนเองคุยได้ง่าย

	
4
	
4
	-ปรับเปลี่ยนร้านค้าในการจัดซื้อวัสดุ
-เข้มงวดในการตรวจรับพัสดุหรือการจ้าง

	การจัดโครงการ/กิจกรรม
	มีการเลือกพื้นที่ในการจัดโครงการ/กิจกรรมเจ้าหน้าที่คุ้นเคยเป็นการส่วนตัว
	
4
	
4
	-พิจารณาพื่นที่ที่ประสบปัญหาและมีความจำเป็นลำดับแรก

	ประเด็น
ผ ผลประโยชน์ทับซ้อน
	มีการทับซ้อนอย่างไร
	โอกาสเกิดการทุจริต (1/4)
	ระดับของ
ผลกระทบ (1-4)
	มาตรการป้องกันความเสี่ยงผลประโยชน์ทับซ้อน

	การบริหารงานบุคคล
	-มีการรับบุคคลที่เป็นเครือญาติหรือบุคคลที่ตนเองได้รับผลประโยชน์เข้าทำงาน


-การลงเวลาไม่ตรงตามความเป็นจริง
	
4



4
	
4



4
	-มีการประกาศรับสมัครและดำเนินการคัดเลือกอย่างโปร่งใสและตรวจสอบได้
-ใช้ระบบสแกนลายนิ้วมือ
-มีสมุดขออนุญาตไปพื้นที่อื่น

	การจัดประชุม ดูงาน สัมมนาต่างๆ
	-ผู้รับผิดชอบโครงการมรสัมพันธ์ที่ใกล้ชิดกับเจ้าของกิจการหรือผู้มีส่วนเกี่ยวข้องกับสถานที
	
2
	
1
	-สถานที่มีความเหมาะสมกับงบประมาณ
-วิทยากรมีความรู้ความเหมาะสมกับงานหรือโครงการนั้นๆ

	การลงพื้นที่ตรวจสอบ ข้อเท็จจริง
-การใช้รถ

-การใช้คน
	การใช้จัดสรรทรัพยากรนำไปใช้มากเกินความจำเป็นในแต่ละภารกิจ 
	
4
	
4
	-มีการบันทึกการใช้ต่าง ๆ
-มีการรายงานทุกครั้ง
-สร้างจิตสำนึก คุณธรรม จริยธรรม
-ใช้งานตามความเป็นจริง

	การออกใบอนุญตหรือการรับรองสิทธิ์
	หัวหน้าหน่วยงาน เจ้าหน้าที่มีญาติหรือคนรู้จักที่มายื่นขอใบรับรองหรือใบอนุญาตนั้น ๆ
	
3
	
3
	-ผู้ปฏิบัติต้องทำตามกฎ ระเบียบ โดยมีความเป็นกลาง



2.5 การจัดทำแผนปฏิบัติการป้องกันและปราบปรามการทุจริต ประจำปี 2563
องค์การบริหารส่วนตำบลปุโละปุโย ได้เล็งเห็นถึงความสำคัญในการเป็นหน่วยของรัฐที่ร่วมขับเคลื่อนการดำเนินการตามมาตรการในการป้องกันและแก้ไขปัญหาการทุจริตประพฤติชอบในหน่วยงานราชการและดำเนินการสร้างจิตสำนึกพนักงานส่วนตำบลและบุคลากรในสังกัดร่วมต่อต้านการทุจริตทุกรูปแบบอย่างจริงจังโดยมีกระบวนการดำเนินการที่สำคัญเป็นแนวทางและข้อเสนอแนะที่จะนำไปปรับปรุงแผนปฏิบัติการป้องกันและปราบปรามการทุจริต  ประจำปี 2563 ดังนี้

2.5.1 ส่งเสริมให้มีการรณรงค์และสร้างความตระหนักในคุณธรรม จริยธรรมและการป้องกันและปราบปรามการทุจริตให้พนักงานส่วนตำบล และบุคลากรขององค์การบริหารส่วนตำบลปุโละปุโย ให้ทั่วถึงและครอบคลุมทั้งหน่วยงานอย่างต่อเนื่อง โดยผ่านกระบวนการฝึกอบรม การประกาศแนวทางการปฏิบัติงาน การมอบนโยบายของผู้บริหารและการเผยแพร่ประชาสัมพันธ์
2.5.2 การวางแนวทางและมาตรการการจัดซื้อจัดจ้าง เพื่อเป็นกลไกในการป้องกันและปราบปรามการทุจริตหรือผลประโยชน์ทับซ้อนได้ รวมทั้งการจัดส่งเจ้าหน้าที่ที่เกี่ยวข้องกับการจัดซื้อจัดจ้างเข้ารับการฝึกอบรม เพื่อให้การปฏิบัติงานถูกต้อง มีประสิทธิภาพ  โปร่งใส และสอดคล้องกับระเบียบกฎเกณฑ์ใหม่ๆ
2.5.3  การจัดทำคู่มือการพัฒนาส่งเสริมการปฏิบัติตามมาตรฐานทางจริยธรรม การบริหารจัดการผลประโยชน์ทับซ้อน โดยผ่านกระบวนการวิเคราะห์ประเด็นความเสี่ยงที่จะนำไปสู่การทุจริตความเสี่ยงเกี่ยวกับการปฏิบัติงานที่อาจเกิดผลประโยชน์ทับซ้อน กรณีศึกษาการทุจริตในรูปแบบต่าง ๆ ที่เกิดขึ้นจริง มีการวิเคราะห์ปัจจัยการเกิดการทุจริต การเกิดผลกระทบต่อประชาชน
2.5.4 การสร้างการมีส่วนร่วมจากทุกภาคส่วน โดยเฉพาะผู้ให้บริการและผู้มีส่วนได้ส่วนเสีย ให้เกิดความร่วมมือเป็นผู้เฝ้าระวัง การแจ้งเบาะแส และมีสื่อรณรงค์สร้างความรู้ความเข้าใจในนโยบายผู้บริหาร ซึ่งเน้นการปลอดทุจริตเพื่อให้เกิดพลังที่เข้มแข็งในการช่วยกันป้องกันการทุจริต

3. ข้อเสนอแนะเพื่อพิจารณา
จึงเรียนมาเพื่อโปรดทราบ และพิจารณาให้องค์การบริหารส่วนตำบลปุโละปุโยดำเนินการตามแนวทางต่อไป 
                                                   [image: C:\Users\USER\Desktop\อิง.jpg]                
					(นายซาฟีอี  ดอเลาะ)
				            หัวหน้าสำนักปลัด

ความเห็นของปลัดองค์การบริหารส่วนตำบลปุโละปุโย

..........................................เห็นควรอนุมัติ............................................................................................................

           (นายอารีดี   ปากบารา)
		ปลัดองค์การบริหารส่วนตำบลปุโละปุโย

ความเห็นของนายกองค์การบริหารส่วนตำบลปุโละปุโย

